นากัตสึงาวะ

**นากัตสึงาวะ** () เป็นนครที่ตั้งอยู่ในพื้นที่โทโน ซึ่งเป็นพื้นที่ทางตะวันออกจังหวัดกิฟุ ประเทศญี่ปุ่น มีขนาดพื้นที่ทั้งหมด  ณ วันที่ 1 พฤศจิกายน ค.ศ. 2024 มีจำนวนประชากรประมาณ 72,780 คน มีความหนาแน่นของประชากร 108 คนต่อตารางกิโลเมตร ได้รับการยกฐานะเป็นเทศบาลนครขึ้นเมื่อ 1 เมษายน ค.ศ. 1952

## ภูมิศาสตร์
left|thumb|มุมมองทางอากาศของนครนากัตสึกาวะ

นากัตสึงาวะตั้งอยู่ในภูมิภาคโทโน ซึ่งเป็นพื้นที่ทางตะวันออกสุดของจังหวัดกิฟุ ติดกับจังหวัดนางาโนะ มีเขาเอนะซึ่งอยู่ใต้สุดของเทือกเขาคิโซะและตั้งอยู่บนอาณาเขตระหว่างนากัตสึงาวะกับจังหวัดนางาโนะ เป็นจุดที่สูงที่สุดของเมืองนี้ โดยมีความสูงอยู่ที่  และมีแม่น้ำคิโซะและแม่น้ำอางิไหลผ่านเมือง

### เทศบาลข้างเคียง

* จังหวัดกิฟุ
** นครเอนะ
** นครเกโระ
** หมู่บ้านฮิงาชิชิรากาวะ
** เมืองชิรากาวะ
* จังหวัดนางาโนะ
** หมู่บ้านอาจิ
** หมู่บ้านฮิรายะ
** เมืองคิโซะ
** หมู่บ้านโอกูวะ
** หมู่บ้านโอตากิ

### ภูมิอากาศ
นากัตสึงาวะมีภูมิอากาศแบบร้อนชื้นในฤดูร้อนและฤดูหนาวที่หนาวเย็นเล็กน้อย (การแบ่งเขตภูมิอากาศแบบเคิพเพิน *Cfa*) อุณหภูมิเฉลี่ยทั้งปีในเมืองนี้อยู่ที่  ปริมาณน้ำฝนเฉลี่ยทั้งปีอยู่ที่  โดยเดือนกรกฎาคมเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ  และต่ำสุดในเดือนมกราคมอยู่ที่ประมาณ 

## สถิติประชากร
ตามข้อมูลสำมะโนประชากรของญี่ปุ่น ประชากรของนากัตสึงาวะมีจำนวนสูงสุดในราว ค.ศ. 2000 และลดลงนับตั้งแต่นั้นเป็นต้นมา

## ประวัติศาสตร์
[left|thumb|[Magome-juku|มาโงเมะจูกุบนเส้นทางนากาเซ็นโด]]

พื้นที่บริเวณนากัตสึงาวะเดิมเป็นส่วนหนึ่งของแคว้นมิโนะ ต่อมาในช่วงยุคเอโดะ พื้นที่ดังกล่าวส่วนใหญ่ตกอยู่ภายใต้การควบคุมของอาณาเขตศักดินาโอวาริ อาณาเขตศักดินานาเองิ อาณาเขตศักดินาอิวามูระ และเป็นที่ดินที่อยู่ภายใต้การควบคุมโดยตรงของโชกุนโทกูงาวะ นากัตสึงาวะจูกุได้รับความเจริญเนื่องจากเป็นหนึ่งใน 69 สถานีพักแรมของเส้นทางนากาเซ็นโดที่เชื่อมระหว่างเอโดะกับเกียวโต

ในการปฏิรูปที่ดินหลังการฟื้นฟูเมจิ ได้มีการจัดตั้งอำเภอเอนะในจังหวัดกิฟุขึ้น และเมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1897 จึงได้มีการจัดตั้งเมืองนากัตสึงาวะขึ้น เมืองนากัตสึงาวะได้ผนวกรวมเอาเมืองนาเองิเข้ามาเป็นส่วนหนึ่งเมื่อ ค.ศ. 1951 และยกฐานะเป็นเทศบาลนครเมื่อวันที่ 1 เมษายน ค.ศ. 1952 นครนากัตสึงาวะผนวกเทศบาลข้างเคียง ได้แก่ หมู่บ้านนากาโมโตะเมื่อ ค.ศ. 1954, หมู่บ้านโอจิไอเมื่อ ค.ศ. 1956, และหมู่บ้านอางิเมื่อ ค.ศ. 1957 ต่อมาวันที่ 13 กุมภาพันธ์ ค.ศ. 2005 เมืองสึเกจิ เมืองฟูกูโอกะ เมืองซากาชิตะ หมู่บ้านฮิรูกาวะ หมู่บ้านคาชิโมะ และหมู่บ้านคาวาอูเอะ (จากอำเภอเอนะเดิม) และหมู่บ้านยามางูจิ (จากอำเภอคิโซะ จังหวัดนางาโนะ) ได้ผนวกรวมเข้ากับนครนากัตสึงาวะ

## การเมืองการปกครอง
นากัตสึงาวะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียว ซึ่งประกอบด้วยสมาชิก 24 คน

## การศึกษา
### สถาบันอุดมศึกษา
* มหาวิทยาลัยชูเกียวกากูอิง
* มหาวิทยาลัยนาโงยะ วิทยาเขตนากัตสึงาวะ

### โรงเรียนประถมศึกษาและมัธยมศึกษา
นากัตสึงาวะมีโรงเรียนประถมศึกษา 19 แห่ง โรงเรียนมัธยมศึกษาตอนต้น 12 แห่ง และโรงเรียนมัธยมศึกษาตอนปลาย 1 แห่ง ที่สังกัดเทศบาลนครนากัตสึงาวะ และมีโรงเรียนมัธยมศึกษาตอนปลาย 4 แห่ง ที่สังกัดคณะกรรมการการศึกษาจังหวัดกิฟุ

## การขนส่ง
### รถไฟ
[thumb|[สถานีรถไฟนากัตสึงาวะ]]

* 20px บริษัทรถไฟญี่ปุ่นกลาง: สายหลักชูโอ
** สถานี:  –  –  –  
* 18px รถไฟอาเกจิ (สายอาเกจิ)
** สถานี:  – 

### ทางหลวง
* 30px ทางด่วนชูโอ
* 
* 
* 
* 

## เมืองพี่น้อง
;นานาชาติ
*  เฮจิสตรู (Registro) รัฐเซาเปาลู ประเทศบราซิล ตั้งแต่ ค.ศ. 1980

;ภายในประเทศ
*  โคโมโระ จังหวัดนางาโนะ ตั้งแต่ ค.ศ. 1973
*  โออิโซะ จังหวัดคานางาวะ ตั้งแต่ ค.ศ. 1973

## สิ่งที่น่าสนใจในท้องถิ่น
thumb|upright|''คูริกินตง''

* *คูริกินตง* - นากัตสึงาวะขึ้นชื่อในเรื่องผลผลิตเกาลัดที่เรียกกันว่า*คูริกินตง* () ทำโดยการต้มและบดเกาลัด จากนั้นผสมกับน้ำตาลแล้วขึ้นรูปเป็นเกาลัด สามารถหาซื้อได้ทั่วไปในช่วงฤดูใบไม้ร่วง หลายครอบครัวก็ทำขึ้นเอง หลายคนก็นิยมซื้อมาเพื่อรับประทานที่บ้านและเป็นของฝาก
* ช่องเขามิซากะ - แหล่งประวัติศาสตร์แห่งชาติ
* บริษัททากามิเนะ - บริษัทผู้ผลิตกีตาร์สัญชาติญี่ปุ่น เป็นที่รู้จักจากการผลิตกีตาร์โปร่งสายเหล็ก มีสำนักงานใหญ่อยู่ที่นากัตสึงาวะ

## บุคคลที่มีชื่อเสียง
* จุนจิ อิโต - นักเขียนมังงะสยองขวัญ
* เซซง มาเอดะ - จิตรกร*นิฮงงะ*

## อ้างอิง

## แหล่งข้อมูลอื่น

*  


หมวดหมู่:นครในจังหวัดกิฟุ